На основу члана 52. Закона о планирању и изградњи ("Службени гласник РС", број 72/2009, 81/2009 – испр., 64/2010 – Одлука УС, 24/2011, 121/2012, 42/2013 – Одлука УС, 50/2013 - Одлука УС, 98/2013 - Одлука УС, 132/2014 и 145/2014) члана 32. Закона о локалној самоуправи („Службени гласник Републике Србије“, број 129/2007 и 83/2014 – др. закон) и чл. 37. Статута града Ниша („Службени лист града Ниша“, број 88/2008),

 Скупштина Града Ниша, на седници одржаној дана \_\_.\_\_.2015. године, доноси

 **Р Е Ш Е Њ Е**

**О ИЗМЕНАМА РЕШЕЊА**

**О ОБРАЗОВАЊУ КОМИСИЈЕ ЗА ПЛАНОВЕ ГРАДА НИША**

 **I** У Решењу о образовању Комисије за планове града Ниша („Службени лист града Ниша“, број 9/2013 и 74/2015) у тачки I врши се следећа измена:

 После речи: ЗА ЧЛАНОВЕ:

 уместо: „8. Душица Шеговић, дипл.инж.арх.- ЈП Завод за урбанизам Ниш“, треба да стоји: „8. Тамара Јовановић, дипл.инж.арх.- ЈП Завод за урбанизам Ниш“

 **II** Ово решење објавити у „Службеном листу града Ниша“.

**Број:\_\_\_\_\_\_\_\_\_\_\_\_\_**

**У Нишу, \_\_\_\_\_\_\_ 2015. године**

**СКУПШТИНА ГРАДА НИША**

 **Председник**

 **Проф. др Миле Илић**

 **Образложење**

 Чланом 52 Закона о планирању и изградњи ("Службени гласник РС", број 72/2009, 81/2009 – испр., 64/2010 – Одлука УС, 24/2011, 121/2012, 42/2013 – Одлука УС, 50/2013 - Одлука УС, 98/2013 - Одлука УС, 132/2014 и 145/2014) прописано је да ради обављања стручних послова у поступку израде и спровођења планских докумената, као и давања стручног мишљења по захтеву надлежних органа управе, скупштина јединице локалне самоуправе образује комисију за планове.

 Такође, је у горе наведеном члану, прописано да се трећина чланова Комисије за планове именује на предлог министра надлежног за послове просторног планирања и урбанизма.

 Дана 19.10.2015. године, Потпредседница владе и министарка Проф. др Зорана Михајловић, као министар надлежан за послове просторног планирања и урбанизма, донела је предлог чланова Комисије за планове града Ниша.

 Како је наведеним предлогом поред Николе Лечића, дипл. инж. арх., и Слободана Гроздановића, дипл. инж. грађ., који су већ чланови Комисије за планове града Ниша, предложена и Тамара Јовановић, дипл. инж. арх., запослена у ЈП Завод за урбанизам Ниш, а која није члан Комисије за планове града Ниша, потребно је у складу са законским одредбама и потребом да се обезбеди даљи стручан и ефикасан рад Комисије, изврши измена као што је наведено у тачки I Решења о образовању Комисије за планове града Ниша.

 У прилогу материјала доставља се кратка биографија предложеног лица.

 На основу свега наведеног, Градско веће Града Ниша утврђује предлог решења о изменама Решења о образовању Комисије за планове Града Ниша и упућује га Скупштини Града ниша на даљу надлежност.

 Начелник

 Родољуб Михајловић